Source: http://www.nizna.sk/aktuality/samosprava-1/objekt-karantenneho-zariadenia-obec-nizna-1261sk.html
Timestamp: 2020-05-28 18:29:24+00:00

Document:
Samospráva - Objekt karanténneho zariadenia - Obec Nižná - Oficiálne stránky obce Nižná
Samospráva - Objekt karanténneho zariadenia - Obec Nižná
Dnes je štvrtok, 28.5.2020, 20:29:23
Objekt karanténneho zariadenia - Obec ...
Objekt karanténneho zariadenia - Obec Nižná
Okresný úrad Žilina na základe vyhlásenia núdzového stavu podľa Čl. 5 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov a nariadenia vlády Slovenskej republiky
č. 77/2020 Z. z. na vykonanie niektorých opatrení hospodárskej mobilizácie (ďalej len „nariadenie vlády č. 77/2020 Z. z.“) podľa § 16 ods. 4 písm. g) zákona č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení neskorších predpisov (ďalej len „zákon č. 179/2011 Z. z.“)
ORGANIZÁCIU:
Názov: OMOSS spol. s.r.o.,
DIČ: 2020129430
IČ DPH: SK 2020129430
Adresa organizácie: Osadská 679/15, 028 01 Trstená
V rámci vykonávania tohto opatrenia určený subjekt zabezpečí vo svojej prevádzke Hotel Arman***+, Nová Doba 1000, 027 43 Nižná ubytovanie a stravovanie fyzickým osobám, ktorým bola nariadená povinná karanténa, ako aj ďalšie podporné služby pre prevádzku karanténneho zariadenia.
Uhrádzanie výdavkov za vykonávanie opatrenia hospodárskej mobilizácie podľa § 5 písm. b) zákona č. 179/2011 Z. z.:
Určenému subjektu sa uhradia výdavky za vykonanie opatrenia hospodárskej mobilizácie nasledovne:
Konkrétnu úhradu oprávnených nákladov spojených s pobytom osôb, ktorým bola nariadená povinná karanténa, vykoná Ministerstvo vnútra Slovenskej republiky podľa § 11 ods. 3 písm. a) a § 12 ods. 2 nariadenia vlády č. 77/2020 Z. z. po predložení faktúry odsúhlasenej zodpovednou osobou za riadenie a koordináciu činností v karanténnom zariadení a overení okresným úradom v sídle kraja, pričom za oprávnené výdavky budú považované náklady na:
stravovanie ubytovaných osôb vo výške 13 € za osobu/deň,
mzdové náklady za zamestnancov, ktorým bola uložená povinnosť zotrvať v pracovnom pomere zamestnávateľa, pričom hrubá mesačná mzda zamestnanca bude určovaná ako priemerná mzda vypočítaná za ostatné tri mesiace bez odmien a môže byť najviac do výšky priemernej nominálnej mesačnej mzdy zamestnanca hospodárstva Slovenskej republiky za predchádzajúci kalendárny rok; za mzdové náklady sa považujú mzdy a odvedené odvody zamestnávateľa do Sociálnej poisťovne a zdravotnej poisťovne zamestnanca. Za mesiac apríl 2020 si určený subjekt uplatní náhrady odo dňa nadobudnutia právoplatnosti a účinnosti tohto príkazu,
prevádzkové náklady za dodávky médií (elektrina, plyn, vykurovanie, služby práčovne, upratovanie) vypočítané ako priemerná hodnota troch rovnakých mesiacov v predchádzajúcom roku. Za mesiac apríl 2020 si určený subjekt uplatní náhrady odo dňa nadobudnutia právoplatnosti a účinnosti tohto príkazu.
Určený subjekt predloží faktúru na Ministerstvo vnútra Slovenskej republiky za predchádzajúci kalendárny mesiac cestou okresného úradu v sídle kraja do piateho dňa nasledujúceho kalendárneho mesiaca, ktorý overí oprávnenosť výdavkov samostatne za poskytnutie stravovania a samostatne za mzdové a prevádzkové náklady. Na overenie oprávnenosti predloží určený subjekt priemerné mzdy zamestnancov za ostatné tri kalendárne mesiace a doklady o prevádzkových nákladoch ako súčasť vyúčtovacej faktúry.
Určený subjekt si uplatní požiadavky nevyhnutné na zabezpečenie hygienickej ochrany vlastných zamestnancov a na priestory karanténneho zariadenia, v ktorom budú ubytované osoby v počte 1 ochranné rúško a rukavice na zamestnanca na deň a 1liter dezinfekčného prostriedku na 50m2 priestoru u osoby zodpovednej za riadenie a koordináciu v karanténnom zariadení. Základnú dezinfekciu bude určený subjekt vykonávať len v spoločných priestoroch a priestoroch určených len pre personál. Komplexnú dezinfekciu všetkých priestorov vrátane izieb, v ktorých budú ubytované osoby určené do povinnej karantény, vykoná iný určený subjekt.
Pri vydaní tohto príkazu boli uplatnené ustanovenia právnych predpisov uvedené vo výrokovej časti tohto príkazu, pričom organizácia bola určená na vykonávanie opatrenia hospodárskej mobilizácie podľa § 5 písm. b) zákona č. 179/2011 Z. z. a nariadenia vlády č. 77/2020 Z. z. z dôvodu, že podľa dostupných informácií má organizácia k dispozícii požadované zdroje, ktoré sú dôvodom určenia organizácie ako určený subjekt, ktoré môžu byť použité na riešenie krízovej situácie pandémie koronavírusu COVID-19.
Určený subjekt je podľa § 19 ods. 7 zákona č. 179/2011 Z. z. povinný vykonávať opatrenie hospodárskej mobilizácie uvedené v tomto príkaze v potrebnom rozsahu v dôsledku prijatých opatrení na zamedzenie šírenia nebezpečnej nákazlivej ľudskej choroby COVID-19.
Na vykonávanie opatrenia hospodárskej mobilizácie sa určenému subjektu poskytnú materiálne prostriedky podľa príkazu okresného úradu na základe predložených požiadaviek. Náhrady za poskytnuté služby budú vykonané podľa § 6 ods. 11 zákona č. 179/2011 Z. z a v súlade s nariadením vlády č. 77/2020 Z. z. Tieto náhrady si určený subjekt uplatní na Ministerstve vnútra Slovenskej republiky.
Na zamestnancov určeného subjektu, ktorí budú vykonávať prácu na pracovnom mieste, ktoré je pracovným miestom v organizačnej štruktúre určeného subjektu v období krízovej situácie sa nevzťahuje pracovná povinnosť podľa § 19 ods. 2 a 3 zákona č. 179/2011 Z. z. a § 12 ods. 2 nariadenia vlády č. 77/2020 Z. z. a zamestnanci určeného subjektu potrební na vykonávanie určeného opatrenia sú povinní zotrvať v pracovnom pomere u zamestnávateľa bez nároku čerpania dovolenky počas vyhláseného núdzového stavu. Menný zoznam zamestnancov predloží určený subjekt okresnému úradu podľa trvalého bydliska zamestnanca.
Určenému subjektu sa nenariadi príkazom vecné plnenie, ak ide o hnuteľné vecné prostriedky, ktoré má určený subjekt podľa § 19 ods. 2 zákona č. 179/2011 Z. z. a v súlade s § 12 ods. 2 nariadenia vlády č. 77/2020 Z. z. použiť na zabezpečenie úloh vyplývajúcich z tohto príkazu.
Náhradu škody vzniknutú v priamej súvislosti s vykonávaním opatrenia hospodárskej mobilizácie podľa tohto príkazu si určený subjekt uplatní podľa § 28 a § 30 zákona č. 179/2011 Z. z.
Proti tomuto príkazu nie je prípustné odvolanie (§ 4 ods. 1 písm. d) druhý bod zákona č. 179/2011 Z. z.). Tento príkaz je preskúmateľný súdom podľa zákona č. 162/2015 Z. z. Správny súdny poriadok, pričom podnet na jeho preskúmanie nemá odkladný účinok.
Príkaz.pdf
Posledná aktualizácia: 15. 4. 2020 11:19
CELKOM: 864218

References: Čl. 5
 § 16
 § 5
 § 11
 § 12
 § 5
 § 19
 § 6
 § 19
 § 12
 § 19
 § 12
 § 28
 § 30